cyanic-selkie/wikianc huggingface dataset:
भुवनेश्वर
लिंगराज मंदिर के आसपास का मंदिर
इस मंदिर के चारों ओर कई छोटे-छोटे मंदिर हैं लेकिन 'वैताल' मंदिर इनमें विशेष महत्‍व रखता है। इस मंदिर की स्‍थापना 8वीं शताब्‍दी के आसपास हुई थी। इस मंदिर में चामुंडा देवी की मूर्ति स्‍थापित है। यह मूर्ति देखने में काफी भयावह प्रतीत होती है। यह मंदिर चतुर्भुजाकार है। इस मंदिर में तांत्रिक, बौद्ध तथा वैदिक परम्‍परा सभी के लक्षण एक साथ देखने को मिलता है।
राज्‍य संग्रहालय
भुवनेश्‍वर जाने पर यहां का राज्‍य संग्रहालय जरुर घूमना चाहिए। यह संग्रहालय जयदेव मार्ग पर स्थित है। इस संग्रहालय में हस्‍तलिखित तारपत्रों का विलक्षण संग्रह है। यहां प्राचीन काल के अदभूत चित्रों का भी संग्रह है। इन चित्रों में प्रकृति की सुंदरता को दर्शाया गया है। इसी संग्रहालय में प्राचीन हस्‍तलिखित पुस्‍तक 'गीतगोविंद' है जिससे जयदेव ने 12वीं शताब्‍दी में लिखा था।
प्रवेश शुल्‍क: 1 रु. मात्र। समय: 10 बजे सुबह से शाम 5 बजे तक। सोमवार बंद।
भुवनेश्‍वर के आसपास देखने योग्‍य स्‍थान
हीरापुर
हीरापुर भुवनेश्‍वर से 15 किलोमीटर दूर एक छोटा सा गांव है। इसी गांव में भारत की सबसे छोटी योगिनी मंदिर 'चौसठ योगिनी' स्थित है। कहा जाता है कि इस मंदिर का निर्माण 9वीं शताब्‍दी में हुआ था। इसका उत्‍खनन 1958 ई. में किया गया था। यह मंदिर गोलाकार आकृति के रूप में बनी हुई है जिसका व्‍यास 30 फीट है। इसकी दीवारों की ऊंचाई 8 फीट से ज्‍यादा नहीं है। यह मंदिर भूरे बलूए पत्‍थर से निर्मित है। इस मंदिर में 64 योगिनियों की मूर्त्तियां बनाई गई है। इनमें से 60 मूर्त्तियां दीवारों के आले में स्थित है। शेष मूर्त्तियां मंदिर के मध्‍यम में एक चबूतरे पर स्‍थापित है। इस मंदिर का बाहरी दीवार भी काफी रोचक है। इन दीवारों में नौ आले हैं जिनमें महिला पहरेदार की मूर्त्तियां स्‍थापित है।
प्रवेश शुल्‍क: 10 रु. मात्र। समय: 10 बजे सुबह से शाम 5 बजे तक। सभी दिन खुला रहता है।
धौली
धौली भुवनेश्‍वर के दक्षिण में राजमार्ग संख्‍या 203 पर स्थित है। यह वही स्‍थान है जहां अशोक कलिंग युद्ध के बाद पश्‍चात्ताप की अग्नि में जला था। इसी के बाद उसने बौद्ध धर्म अंगीकार कर लिया और जीवन भर अहिंसा के संदेश का प्रचार प्रसार किया। अशोक के प्रसिद्ध पत्‍थर स्‍तंभों में एक यहीं है। इस स्‍तंभ (257 ई.पू.) में अशोक के जीवन दर्शन का वर्णन किया गया है। यहां का शांति स्‍तूप भी घूमने लायक है जो कि धौली पहाड़ी के चोटी पर बना हुआ है। इस स्‍तूप में भगवान बुद्ध की मूर्त्ति तथा उनके जीवन से संबंधित विभिन्‍न घटनाओं की मूर्त्तियां स्‍थापित है। इस स्‍तूप से 'दया नदी' का विहंगम नजारा दिखता है।
प्रवेश शुल्‍क: नि:शुल्‍क। समय: सुबह 6 बजे से शाम 6 बजे तक। सभी दिन खुला हुआ।
उदयगिरि और खन्डगिरि
उदयगिरि और खन्डगिरि की पहाडियां भुवनेश्‍वर से 6 किलोमीटर की दूरी पर स्थित हैं। उदयगिरि और खन्डगिरि (प्राचीन नाम स्‍कंधगिरि) की पहाडियों में पत्‍थरों को काट कर गुफाएं बनाई हुई हैं। इन गुफाओं का निर्माण प्रसिद्ध चेदी राजा खारवेल जैन मुनियों के निवास के लिए करवाऐ थे। इन गुफाओं में की गई अधिकांश चित्रकारी नष्‍ट हो गई है।
गुफा संख्‍या 4 जिसे रानी गुफा के नाम से भी जाना जाता है, दो तल का है। यह एक आकर्षक गुफा है। इसमें बनाई गई कई मूर्त्तियां अभी भी सुरक्षित अवस्‍था में हैं। इस गुफा में सफाई का उत्तम प्रबंध था। ऐसा लगता है कि इसे बनाने वाले कारीगरों का तकनीकी ज्ञान काफी उन्‍नत था।
गुफा संख्‍या 10 में जिसे गणेश गुफा भी कहा जाता है वहां गणेश की मनमोहक मूर्त्ति है। इस गुफा के दरवाजे पर दो हाथियों को दरबान के रूप में स्‍थापित किया गया है। लेकिन खन्डगिरि गुफा में बनी हुई जैन तीर्थंकरों की सभी मूर्त्तियां नष्‍ट प्राय अवस्‍था में है।
खान-पान
ओडिशा और बंगाली भोजन को लगभग एक समान माना जाता है लेकिन स्‍वाद के मामले में एक-दूसरे से बहुत भिन्‍न। चावल ओडिशा का प्रधान भोजन है। 'पखाळ भात' यहां का एक लोकप्रिय डिश है। यह भोजन एक दिन पहले के चावल को आलू के साथ तल कर बनाया जाता है। इसके साथ आम, आलू भरता, बडी चूरा (एक मसालेदार व्‍यंजन), पोई- साग (यह साग उड़ीसा के तटीय क्षेत्रों में पाया जाता है) खाया जाता है।
अगर ओडिशा जाएं तो 'छतु तरकारी' जरुर खाएं। यह एक तीखा भोजन है जो मसरुम से बनता है। यहां हर खाने में पंचफोरन मिलाने का रिवाज है। यह एक खास तरह का मसाला होता है। जिसे हर भोजन में मिला दिया जाता है। इसे भोजन में मिलाने से खाना स्‍वादिष्‍ट हो जाता है। इसके अलावा यहां का तड़का, डालमा, पीठा तथा नारियल के तेल में बने पूड़ी जरुर खाएं।
ओडिशा के लोगों को बंगाली की तरह ही मछली खाने का बहुत शौक है। मछली का यहां कई डिश लोकप्रिय है। 'महूराली-चडचडी' एक प्रकार का डिश है जो छोटी मछली से बनाया जाता है। 'चिंगुडि' भी एक प्रकार डिश है जो चिलका झील में पाए जाने वाले झींगा मछली से बना होता है। यह भोजन तरकारी की तरह बनाया जाता है। इसी प्रकार का एक अन्‍य भोजन 'माछ-भजा' है‍ जो मीठे पानी में पाये जाने वाले रोहू मछली से बना होता है। ओडिआ लोग 'मनसा' मछली को सरसों के तेल में तल कर भी खाते हैं।
भुवनेश्‍वर में कुछ व्‍यंजन कुछ खास स्‍थानों पर ही खाने चाहिए जैसे, डालमा निक्को पार्क या राजपथ में, ओडीसी बापूजी नगर, स्‍वास्‍ति प्‍लाजा, में फेयर लगुन तथा होटल क्राउन में। शाकाहारी व्‍यक्‍ितयों के लिए होटल हरेकृष्‍ण सबसे अच्‍छा माना जाता है।
काराकाट लोक सभा निर्वाचन क्षेत्र
काराकाट लोक सभा निर्वाचन क्षेत्र भारत के बिहार राज्य का एक लोक सभा निर्वाचन क्षेत्र है।
भुवनेश्वर
खान-पान
भुवनेश्‍वर से 12 किलोमीटर दूर राष्‍ट्रीय राजमार्ग संख्‍या 5 पर कटक जाने वाले रास्‍ते पर पाहाल गांव में प्रसिद्ध कलिंग स्‍वीट दुकान है। यहां भारत के तीन प्रसिद्ध मिठाईयां रसगुल्‍ला, चेन्‍नापोडा (छेनापोड) तथा चेन्‍नागाजा (छेनागजा) मिलती हैं। अगर आप भुवनेश्‍वर जाएं तो इन मिठाईयों का जरुर स्‍वाद लें। साथ ही यहां का दहीबाड़ा भी काफी प्रसिद्व है जोकि इमली की चटनी के साथ परोसा जाता है।
कोतवाली, दिल्ली
कोतवाली दिल्ली के उत्तरी दिल्ली जिला का एक उप मंडल है।
बालस्वरूप राही
बालस्वरूप राही भारत के हिंदी कवि और गीतकार हैं। उनका जन्म 4 मई 1936 को ग्राम तिमारपुर, नई दिल्ली में हुआ था। वे अपने गीत और ग़ज़ल के लिए सबसे ज्यादा जाने जाते हैं। उन्होंने हिन्दी फ़िल्मों के लिए कई गीत लिखे हैं। वे वर्तमान में नई दिल्ली के मॉडल टाउन में रहतें है। उन्होंने दिल्ली विश्वविद्यालय में हिंदी विभाग के प्रमुख के रूप में काम किया है। वह अभी 87 साल के हैं।
-*Ishan Jain*
मंड्लि पल्लि (अनंतपुर)
मंड्लि पल्लि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
यंग्स डबल स्लिट परीक्षण
यङ का द्वि-रेखाछिद्र परीक्षण, आधूनिक द्वि-रेखाछिद्र परीक्षण का मूल रूप है। यह प्रयोग थोमस यङ के द्वारा १९ वीं शताब्दी मे प्रदर्शित किया गया था। इस प्रयोग ने प्रकाश की तरंग सिद्धान्त की स्वीकृति में एक प्रमुख भूमिका निभाई है। खुद थोमस यंग का कहना था कि यह उनकी सभी उपलब्धियों मे से अत्यन्त महत्वपूर्ण सिद्धि है।
१७ वीं और १८ वीं शताब्दी में प्रकाश प्रचार के सिद्धांत
इस अवधि के दौरान कई वैज्ञानिकों जैसे रॉबर्ट हुक, क्रिश्चियन हुय्गेंस तथा लियोनार्ड ओइलर, ने प्रयोगात्मक टिप्पणियों के आधार पर प्रकाश के तरंग सिद्धांत के कईं प्रस्ताव रखे। हालांकि, सर आइज़ैक न्यूटन, जिन्होने प्रकाश पर कई प्रायोगिक जांच किए थे, प्रकाश की तरंग सिद्धांत को खारिज कर दिया और प्रकाश की कणिका सिद्धांत विकसित की, जिसके अनुसार किसी भी चमकदार शरीर से प्रकाश छोटे कणों के रूप में उत्सर्जित होता है और उसी रूप मे प्रसारित होता है। न्यूटन का यह सिद्धांत विवर्तन जैसे कई प्रत्यक्ष प्रसंगो की व्याख्या नहीं कर सकता। फिर भी इस सिद्धांत के कई प्रख्यात समर्थक थे जैसे कि पियेर सिमों लाप्लास तथा जीन बैप्टिस्ट बैयट।
तरंग सिद्धांत पर यंग के कृत्य
सन १८०० में गौटिंगेन में औषधीय विज्ञान का अध्ययन करते हुए, यंग ने रॉयल सोसायटी के सामने एक पत्र प्रस्तुत किया जिस्मे यंग ने तर्क दिया कि प्रकाश भी तरंग की तरह व्यवहार करता है। यंग के इस विचार को कुछ मात्रा मे संदेह से देखा गया क्योंकि यह न्यूटन के कणिका सिद्धांत का खण्डन करता था। बहरहाल, वह निरंतर अपने सिद्धांत को विकसित करता रहा।
उन्होने पानी के तरंगो का इस्तमाल करते हुए, उन तरंगो के गुणों का वर्णन किया।
सन १८०१ मे उन्होने रॉयल सोसायटी के समक्ष "ओन द थियोरि ओफ लाईट एंड कलर" ("प्रकाश तथा रंगो के सिद्धांत पर") नामक एक थिसिस प्रस्तुत किया। इस थिसिस मे यंग ने विभिन्न [[व्यतिकरण (तरंगों का)|तरंगों के व्यक्तिकरणों] का विश्लेषण दिया।
डबल स्लिट प्रयोग
डबल- स्लिट प्रयोग एक प्रदर्शन है जिसके प्रकार प्रकाश तथा बात दोनों तरंगों और कणों के रूपक व्यवहार कर सकता है। इसके अलावा, यह क्वांटम यांत्रिक घटना की मौलिक "संभाव्य प्रकृति" (अंग्रेजी: probabilistic nature) को प्रदर्शित करता है।
इस प्रयोग मे एक सुसंगत प्रकाश स्रोत (उदाहरण: एक लेजर बीम), एक थाली में दो समानांतर छेदों को प्रकाशित करता है। इन छेदों द्वारा गुज़रने वाले प्रकाश का निरीक्षण, पीछे एक स्क्रीन पर किया जाता है। दोनो छेदों से निकासित प्रकाश के बीच संपर्क के कारण, स्क्रीन पर उज्ज्वल तथा अंधेरे बैंड उत्पादित होते है। अगर प्रकाश कणो के गठन से बना है, तो इन बैंडों के प्रतिमान का कोई मतलब नही बनता। इससे पता लगता है कि प्रकाश तरंगो की तरह व्यवहार करता है। परंतु कुछ अनेक प्रयोगो, जैसे फोटो एलेक्ट्रिक एफेक्ट, से मालुम पडता है कि प्रकाश कणों के समान भी व्यवहार करता है। इसे प्रकाश का "तरंग-कण द्वैतता" कहा जाता है।
प्रकाश के साथ-साथ कई अन्य अपरमाणविक कण जैसे इलेक्ट्रॉन भी इन गुणों को धरण मे रखते हैं।
व्यक्तिगत कणों के हस्तक्षेप
इस प्रयोग का एक महत्वपूर्ण संस्करण एकला कणों का भी इस्तमाल करता है, जैसे कि इलेक्ट्रॉन। इस प्रयोग मे एक मशीन का उपयोग किया जाता है जो इलेक्ट्रॉन के कणो को स्क्रीन कि तरफ फेंकता है। यह मशीन एक पिस्तोल की तरह काम करता है। इलेक्ट्रॉन के कणों को दो समानांतर छेदों से गुज़राया जाता है। छेदों से गुज़र कर यह इलेक्ट्रॉन एक स्क्रीन पर जा गिरते है। यह स्क्रीन एक फोटोग्राफिक फिल्म होने के कारण, इलेक्ट्रॉन का इस पर गिरना हमे दिाखाई पडता है। इस प्रयोग को करने के पस्चात देखा गया कि स्क्रीन पर उसी तरह के उज्ज्वल तथा अंधेरे बैंडों का निर्माण हुआ, जैसे प्रकाश पर यह प्रयोग करने से हुआ था।
यह प्रयोग इलेक्ट्रॉन सहित कई अन्य कणों तथा उप-कणो पर किया जा सकता है और हर बार वही बैंडों का पैटर्न दिखा जा सकता है। क्वांटम यांत्रिक सिद्धांत के अनुसार इन कणों का स्क्रीन के विभिन्न भागों पर गिरना एक अप्रत्याशित प्रक्रिया है। कण कब और कहां आ गिरेगा, इस बात का अंदाजा नही लगाया जा सकता। अगर दो तरंग कि तरह व्यवहार करने वाले कण एक दुसरे को रद्द कर दें, तो इसका मतलब यह नहीं है कि कण गायब हो जाता है ; इसका मतलब यह है कि कण कहीं और दिखाई देगा।
कोपनहेगन व्याख्या
कोपेनहेगन व्याख्या, क्वांटम यांत्रिकी के क्षेत्र में, नील्स बोर तथा वर्नर हाइजनबर्ग के द्वारा निर्मित सिद्धांत है। यह क्वांटम यांत्रिकी के क्षेत्र मे सबसे प्रसिद्ध व्याख्या मानी जाती है।
कोपेनहेगन व्याख्या के लिए कई विकल्प मौजूद है। इसमे मेनी वर्लडस् व्याख्या, डी ब्रोगली - बोम (पायलट - वेव) व्याख्या, और क्वांटम असम्बद्धता सिद्धांतों में शामिल हैं।
मेनी वर्लडस् व्याख्या
भौतिक विज्ञानी डेविड ड्यूश अपनी पुस्तक "फेब्रिक ओफ रियालिटि" मे कहते है कि डबल स्लिट प्रयोग मेनी वर्लडस् व्याख्या के लिए सबूत है।
बाहारी कडियां
https://web.archive.org/web/20081012223004/http://www.falstad.com/ripple/ex-2slit.html
https://web.archive.org/web/20170216073420/http://demonstrations.wolfram.com/WaveParticleDualityInTheDoubleSlitExperiment/
https://web.archive.org/web/20161115194436/https://en.wikipedia.org/wiki/Double-slit_experiment
https://web.archive.org/web/20161120132639/http://abyss.uoregon.edu/~js/21st_century_science/lectures/lec13.html
सन्दर्भ
Robinson, Andrew (2006). The Last Man Who Knew Everything. New York, NY: Pi Press. pp. 123–124. ISBN 0-13-134304-1.
Greene, Brian (2007). The Fabric of the Cosmos: Space, Time, and the Texture of Reality. Random House LLC. p. 90. ISBN 0-307-42853-2. Extract of page 90
महबूब अली
महबूब अली,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की अमरोहा विधान सभा निर्वाचन क्षेत्र (निर्वाचन संख्या-41)से चुनाव जीता।
जरौली गाँव, कन्नौज (कन्नौज)
जरौली कन्नौज, कन्नौज, उत्तर प्रदेश स्थित एक गाँव है।
डॉ. निशीथ पटेल
"डॉ. निशीथ पटेल" (जन्म २३ दिसंबर १९७३) एक भारतीय राजनीतिज्ञ है, जो की २००३ से २०१३ से मध्य प्रदेश के बहोरीबंद निर्वाचन क्षेत्र (संख्या ९४) का प्रतिनिधितव करते हुए विधान सभा के सदस्य। डॉ. पटेल श्री श्रवण कुमार पटेल के पुत्र हैं।
प्रारभिक जीवन
डॉ. निशिथ पटेल का जन्म २३ दिसंबर १९७३ को जबलपुर के पटेल परिवार में हुआ था. डी. पटेल श्री श्रवण कुमार पटेल एवं शोभा बेन पटेल के पुत्र है. इन्होने जबलपुर शहर के सेंट अलॉयसिस स्कूल से पढाई की. डॉ. पटेल ने मास्टर ऑफ़ कॉमर्स का अध्ययन  किया और 1999 में स्नातक  की उपाधि प्राप्त की. 2006 में इन्होने मुद्रण व्यवसाय के विकास और लेखांकन की भूमिका के विकास में डॉक्टर ऑफ़ फिलॉसफी  (पीएचडी ) की डिग्री प्राप्त की. डॉ. पटेल का परिवार गुजरात के राचेड़ा गांव से सम्बंधित है, पटेल परिवार 116 साल पहले अहमदाबाद से जबलपुर आये थे और तब से ही पटेल परिवार सामाजिक सेवा और भारतीय राजनीति में शामिल हो गया है। डॉ. पटेल प्रतिष्ठित मोहनलाल हरगोविन्ददास परिवार से आते है, इस परिवार को जबलपुर म. प्र. में बीड़ीवाले के नाम से जाना जाता है। डॉ. पटेल राजश्री परमानन्द भाई पटेल के पोते है, जिन्होने 25 वर्ष सामाजिक सेवा में गुजारा। इन्होने स्वतन्त्र भारत का पहला चुनाव लड़ा। वे म. प्र. सरकर में कैबिनेट मंत्री व विधायक थे। वे मध्य  प्रदेश क्रिकेट असोसिअशन (एमपीसीए) के अध्यक्ष थे। डॉ. पटेल श्री श्रवण कुमार पटेल के पुत्र हे, जो की म.प्र. सरकार में संसद सदस्य एवं कैबिनेट मंत्री रह चुके है। वे संयुक्त समिति (जेपीसी) के सदस्य भी थे. वे दो अवधि काल के लिए मध्य प्रदेश क्रिकेट एसोसिएसन (एमपीसीए) के अध्यक्ष थे।
राजनितिक कॅरियर
नवबर 2003 में डॉ. पटेल ने अपना पहला चुनाव बहोरीबंद निर्वाचन क्षेत्र (संख्या 94 ) से लड़ा और विधान सभा के सदस्य (एमएलए ) के रूप में चुने गए। डॉ.पटेल को २००१८ में १३ वी विधान सभा  में फिर से विधान सभा सदस्य के रूप में चुना गया।  उन्हें १३ वी विधान सभा के  उप मुख्य सचेतक के रूप में नियुक्त किया गया।2003 में डॉ. पटेल २३० विधायको में से सबसे काम उम्र के विद्यायक बने।
क्रिकेट प्रशासक
डॉ. पटेल को 2010 -12 में मध्य प्रदेश क्रिकेट असोसिअशन (एमपीसीए) के उपाध्यक्ष के रूप में नियुक्त किया गया था।  डॉ. पटेल 2006 से जबलपुर डिविजन क्रिकेट असोसिअशन के अध्यक्ष है। 2016 में डॉ. पटेल को श्री ज्योतिरादित्य सिंधिया और श्री संजय जगदाले के बाद मध्य प्रदेश क्रिकेट असोसिअशन  (एमपीसीए) के कार्यवाहक  अध्यक्ष के रूप में नियुक्त किया गया है।
व्यक्तिगत जीवन
डॉ. पटेल ने नीलम पटेल से शादी की है। इनका एक पुत्र अर्जुन पटेल है, जो की एक प्रोफेसनल क्रिकेट खिलाड़ी है एवं मध्य प्रदेश क्रिकेट असोसिएशन (एमपीसीए ) और बीसीसीआई  के लिए खेलते है।
सामाजिक जीवन
डॉ. पटेल का परिवार एक चेरिटेबल ट्रस्ट हॉस्पिटल चलाता है। डॉ. पटेल ने जबलपुर एवं बहोरीबंद में कई नेत्र शिविर आयोजित किये है जहा मुफ्त में ऑपरेशन / सर्जरी की जाती है। डॉ. पटेल ने बहोरीबंद में कई स्वास्थ जांच शिविर आयोजित किये है। डॉ. पटेल वन्य जीव व प्रकृति के संरक्षण के लिए एनजीओ चलते है। वे विश्व वन्य जीव महासंघ (डव्ल्यू डव्ल्यूएफ ) के आजीवन सदस्य भी है।  डॉ. पटेल एक उत्सुक फोटोग्राफर भी है। जिन्होंने iipc में दो गोल्ड मैडल जीते है जिसमे दुनिया भर के 38  देश भाग लेते है।  डॉ. पटेल ने टिगर्स के संरक्षण के लिए भी काम किये है। डॉ. पटेल एक शिक्षाविद भी है, वे नचिकेता हायर सेकंडरी स्कूल जबलपुर और शांतिनिकेतन स्कूल पनागर, जबलपुर के सक्रिय सदस्य है.
बसैथी
बसैथी में भारत के बिहार राज्य के अन्तर्गत पुर्णिया मण्डल के अररिया जिले का बौसी थाना काएक गाँव है।
सुवाकोट पोखरी N.Z.A., धारी तहसील
सुवाकोट पोखरी N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मौसल युद्ध
मौसल युद्ध मौसल यानि मूसल महाभारत के नाम से भी जाना जाता है, द्वारकाधीश भगवान श्रीकृष्ण के कुकर्म रत पुत्र साम्ब की मदिरापान की अवस्था में ऋषि दुर्वासा से किये गये उपहासपूर्ण दुर्व्यवहार के कारण ऋषि दुर्वासा द्वारा श्रीकृष्ण पुत्र साम्ब को दिये गये श्राप के कारण साम्ब के उदर से उत्पन्न मूसल की खेती से उत्पन्न सरकण्डों के युद्ध के समय मूसल बन यदुवंश के विनाश का कारण बना।
बाकू टीवी टॉवर
बाकू टीवी टॉवर (Televiziya Qülləsi), 1996 में निर्मित, बाकू, अजरबैजान में एक मुक्त स्थायी कंक्रीट दूरसंचार टॉवर है। 310 मीटर (1017 फीट) की ऊंचाई के साथ, यह अज़रबैजान में सबसे ऊंची संरचना और काकेशस में सबसे ऊंची प्रबलित कंक्रीट इमारत है। ये टॉवर बाकू के सबसे प्रमुख स्थलों में से एक बन गया है।
रूसी सुखोई एसयू-२४ मारगिराना, २०१५
रुसी लड़ाकू विमान एसयू 24 सीरिया में आईएसआईएस के ठिकानो पर हमला करने के लताकिया की कहामिम एयर बेस से उड़ान भरी थी तुर्की के अनुसार रुसी विमान कई वार तुर्की की सीमा में प्रवेश किया जिससे तुर्की ने चेतावनी दी लेकिन चेतावनी नजरअंदाज करने के कारण तुर्की के एफ 16 लड़ाकू विमानो ने रुसी विमान पर मिसाइल से हमला किया जिससे सीरियाई क्षेत्र में जा गिरा रुसी विमान में एक पायलट तथा एक सैन्य अधिकारी सहित दो सैन्यकर्मी थे जिसमें पायलट को सीरियाई विद्रोहीयो ने पकड़ लिया था और सैन्य अधिकारी की घटना स्थल पर मौत हो गयी थी।
दावे तथा प्रतिदावे
दो रुसी लड़ाकू विमान एसयू -24 हमारी सीमा के अंदर आए उनको दस वार चेतावनी दी गई ये 17 सेकंड के लिए हमारे 3.21 किलोमीटर के हवाई क्षेत्र में रहे जिस पर एफ -16 लड़ाकू विमानो ने मिसाइल से एक रुसी विमान पर हमला किया और वह सीरियाई क्षेत्र में जा गिरा।
दोनो एसयू -24 विमान तुर्की की सीमा से दूर सीरिया की सीमा में थे। दोनो सीरिया में आइएस के ठिकानो पर हमला करने जा रहे थे। तुर्की पायलटो ने हमारे पायलटो को कोई चेतावनी नहीं दी।
नाटो का साथ
तुर्की पश्चिमी देशों के वर्चस्व वाले सैन्य संगठन नाटो का सदस्य है। लिहाजा अमेरिका, ब्रिटेन सहित सभी सदस्य देश विमान गिराने की घटना पर तुर्की के पक्ष में थे जिससे ये रुस को नागवार लगा था। ब्रिटेन ने तुर्की की सहायता के लिए अपना सैन्य वल भी तैयार कर लिया था और अमेरिकी तत्कालीन राष्ट्रपति बराक ओबामा ने तुर्की के राष्ट्रपति तैयप एर्दोगन को फोन कर सर्मथन जताया था।
पश्चिमी राष्ट्र और रुस
पश्चिमी देशों से रुस की सर्वकालिक है। सीरिया में आइएस के खात्मे पर रुस के कदम को इन यूरोपिया देशों ने अलग परिप्रेक्ष्य में देखना शुरु किया। उनका मानना है कि असद विरोधी विद्रोहियो को इस वहाने खत्म कर रहा है तथा पश्चिमी देश सीरिया में असद शासन को हटाना चाहते हैं लेकिन रुस ऐसा नहीं चाहता है।
रुस तथा ब्रिटेन की रणनीति
रुसी विमान गिराने के किया गया तनाव तथा रणनीति
रूस भूमध्य सागर में एक युध्दपोत तैनात किया था जो रुसी सैना की सुरक्षा करता कोई भी खतरा होने पर युध्दपोत तुरंत कार्यवाई करता।
ब्रिटेन तुर्की के समर्थन में 12 टाइफून लड़ाकू विमानो को लेकर तैयार रखा।
रुस का अक्रोश
1953 ईस्वी के कोरियाई युद्ध के बाद प्रथम वार ऐसा हुआ था कि किसी नाटो सदस्य देश (तुर्की) ने रुस का विमान गिराया था लेकिन रुस महाशक्ति का अक्रोश चरम पर था।
आँधी
आँधी मौसम से संबंधित धटना है जिसमें तेज़ हवाओं के के साथ धूल और गुबार उड़ कर दृश्यता को कम कर देते हैं। कभी कभी आँधी झंझावाती और चक्रवाती तूफानों के पहले हिस्से को भी कहा जाता है जिसमें वर्षा नहीं होती है। गर्मियों में चलने वाली आँधियाँ आमतौर पर तापमान के बढ़ने की वजह से हवा का दवाव कम होने के कारण आती हैं। इस हवा के दवाव को संतुलित करने के लिए ठंडी जगह से ज्यादा दवाव वाली हवा तेजी से गर्म जगह की तरफ बढ़ने लगती है, जो अपने साथ धूल भी लेकर आती है जो आगे जाकर आँधी का रूप ले लेती है।
छपाली, गैरसैण तहसील
छपाली, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
हैरी गुरनी
हैरी फ्रेडरिक गुरनी (जन्म 25 अक्टूबर 1986) एक अंग्रेजी क्रिकेटर है जो इंग्लैंड क्रिकेट टीम के लिए अंतर्राष्ट्रीय क्रिकेट खेलता है। गुरनी ने 9 मई 2014 को स्कॉटलैंड के खिलाफ अपना एक दिवसीय अंतर्राष्ट्रीय डेब्यू किया। 2011 के सत्र के अंत में लीसेस्टरशायर काउंटी क्रिकेट क्लब छोड़ने के बाद डोमेस्टिकली वह नॉटिंघमशायर काउंटी क्रिकेट क्लब के लिए खेलते हैं। वह मुख्य रूप से बाएं हाथ के सीमर के रूप में खेलते हैं।
भारतीय क्रिकेट टीम का वेस्टइंडीज दौरा 2006
2006 के अंतर्राष्ट्रीय क्रिकेट सीज़न के दौरान भारत ने वेस्ट इंडीज का दौरा किया। भारत आईसीसी टेस्ट चैम्पियनशिप और आईसीसी वनडे चैम्पियनशिप दोनों में वेस्टइंडीज से भी ऊपर था लेकिन बाद में टीम ने इस महीने के पहले एकदिवसीय अंतरराष्ट्रीय मैचों की श्रृंखला में जिम्बाब्वे को 5-0 से हराया। वेस्टइंडीज अंत में इस ओडीआई श्रृंखला के विजेताओं के रूप में उभरा, यह अंतिम मुकाबले में पहला मैच हारने के बाद 4-1 से बराबर हो गया।
भारत ने 35 वर्षों में वेस्टइंडीज में एक टेस्ट श्रृंखला नहीं जीती थी, लेकिन भारत ने टेस्ट सीरीज में वेस्टइंडीज को 1-0 से हराया था। भारतीय टीम के कप्तान राहुल द्रविड़ को उनके प्रदर्शन के लिए मैन ऑफ द सीरीज पुरस्कार से सम्मानित किया गया था।
वेस्टइंडीज के पूर्व तेज गेंदबाज और टीकाकार माइकल होल्डिंग ने एकदिवसीय और टेस्ट मैचों के बीच कहा कि वेस्टइंडीज की एकदिवसीय श्रृंखला जीतने वाली एक ऐसी घटना थी जिसे "कोई भी आगाह नहीं किया" था।
दिल ही तो है (1963 फ़िल्म)
दिल ही तो है  1963 में बनी हिन्दी की फिल्म है। इसका निर्देशन सी॰ एल॰ रावल और पी॰ एल॰ संतोषी ने किया और निर्माण बी॰ एल॰ रावल ने किया। इसमें राज कपूर और नूतन प्रमुख भूमिकाओं में हैं।
संक्षेप
आपने तीन बच्चों के गुजर जाने के बाद अमीर नवाब जालुद्दीन और उसकी पत्नी ने अपने रिश्तेदारों, सबरा और फरीदा के पास अपने चौथी संतान यूसुफ को छोड़ने का फैसला किया। उनके पास अपना पहले से भी एक बेटा शेखु है। 3 साल बाद, वे चाहते हैं कि यूसुफ को वापस ले लिया जाए लेकिन फरीदा ने रेलवे स्टेशन पर यूसुफ को छोड़ दिया और शेखु को उनको दे दिया। शेखु को स्वीकार कर लिया जाता है, जबकि यूसुफ एक गरीब हिंदू आया के पास पहुंच जाता है।
विडंबना यह है कि यूसुफ को अपनाने का फैसला करने के बाद खुद नवाब के साथ आया को अपनी नौकरी खो देनी पड़ती है। वर्षों बाद, युसुफ बड़े हो गया है और ऑल इंडिया रेडियो पर 'चाँद' के रूप में गाता हैं। वह अमीर विधुर खान बहादुर की बेटी, जमीला बानू से मिलता है और प्यार करने लगता है। इससे अनजाने में घटनाओं की एक श्रृंखला स्थापित होती हैं।
मास (फ़िल्म)
मास एक भारतीय तमिल फ़िल्म है। जिसका निर्देशन, लेखन और कहानी का कार्य वेंकट प्रभु ने किया है। इसके निर्माता सूर्या हैं और इसमें मुख्य किरदार में सूर्या, नयनतारा, प्रनिथा, जयराम आदि हैं। यह फ़िल्म 29 मई 2015 को सिनेमाघरों में प्रदर्शित होगा।
निर्माण
सिफी ने इस फ़िल्म के निर्माण से पूर्व यह बताया था कि वेंकट प्रभु की अगली फ़िल्म बिरयानी होगी, जिसमें मुख्य किरदार के रूप में सूर्या रहेंगे। इसके तीन दिन बाद ही वेंकट प्रभु ने अपने फ़िल्म में सूर्या को लिया। सूत्रों के अनूसार इसमें सूर्या के दो किरदार हैं। इस फ़िल्म का निर्माण 3 विमीय भी होगा।
धृति
योग के सभी ग्रन्थों ने धृति को एक प्रमुख यम माना है। मनु ने धर्म के दस लक्षणों में धृति को भी स्थान दिया है। साहित्यपदर्पण के अनुसार यह व्यभिचारी भावों में से एक है।
१. धारण । धरने या पकड़ने की क्रिया ।
२. स्थिर रहने की क्रिया या भाव । ठहराव ।
३. मन की द्दढ़ता चित्त की अविचलता । धैर्य । धीरता ।
४. सोलह मातृकाओं में से एक ।
५. अठारह अक्षरों के वृत्तों की संज्ञा ।
७. अश्वमेध की एक आहुति का नाम ।
८. फलित ज्योतिष में एक योग ।
९. चंद्रमा की सोलह कलाओं में से एक ।
१०. सन्तोष । आनन्द (को॰) ।
११. विचार । सावधानता (को॰) ।
१२. अठारह (१८) की संख्या (को॰) ।
१३. यज्ञ (को॰) ।
धृति ^२ संज्ञा पु॰
सदर बाजार, दिल्ली
सदर बाज़ार (Sadar Bazaar) भारत के दिल्ली राष्ट्रीय राजधानी क्षेत्र के उत्तर दिल्ली ज़िले में एक क्षेत्र है। यह थोक बिक्री का एक प्रसिद्ध बाज़ार है।
विवरण
सदर बाज़ार में आप को शिंगार सामान जैसे चूड़ियां, नेल पॉलिश, लिपस्टिक, बिंदी, आर्टिफिशियल ज्वेलरी, कंघा शीशा, रोजाना घरों में इस्तेमाल होने वाला (पर्सनल केयर, होम केयर ) सामान, स्वयं को सजाने का सामान, मेकअप का सारा सामान, हर त्योहार का सामान, चुनाव की सामग्री जैसे झंडे बिल्ले, बच्चों के खिलौने, झूले,स्टेशनरी का सामान, हर प्रकार की क्रॉकरी, बिजली का सामान, बर्तन, पर्स, बैग, डायरी, मोबाईल एसेसरी, गाड़ियों के तिरपाल, छतरी, मच्छर दानी, चुहेदनी, तस्ला, कस्सी, हथौड़ी, और भी बहुत कुछ, जो सामान आप को रोज मर्रा के जीवन में जिस भी सामान की जरूरत पड़ती है वो सब कुछ, अगर थोक भाव में चाहते हैं तो आप सदर बाज़ार का रुख कर सकते हैं। यह सब कुछ थोक भाव में मिलता है। कॉस्मेटिक्स और जनरल स्टोर से आप जो भी सामान फुटकर में हर रोज खरीदते हैं।उस सारे समान का थोक का बाज़ार है सदर बाज़ार दिल्ली।
एक अनुमान के अनुसार यहां करीब चालीस हजार से ज्यादा थोक की दुकानें हैं। कुछ मैन्युफैक्चर भी यहां अपना उत्पाद बना कर खुद ही उसे बेचते हैं। बहुत बड़ा पटरी बाज़ार भी है। जहां से आप खुदरा खरीददारी भी कर सकते हैं। इस बाज़ार की एक विशेषता ये भी है के यह बाज़ार मौसम के अनुसार अपना रंग बदल लेता है। जैसे जब भी कोई त्योहार आता है तो ये बाज़ार उस त्योहार के अनुसार आप की जरूरत के सामान का आप को बहुत बड़ी मात्रा में थोक दुकान दार प्रदान करता है। जैसे होली के दिनों में रंग पिचकारी, गुब्बारे आदि, दीवाली के दिनों में घर की सजावट का सामान, झालर लड़ियां, लाईटें, गिफ्ट आइटम्स, ग्रीटिंग कार्ड्स, राखी के दिनों में राखी ही राखी। 26 जनवरी और 15 अगस्त के दिनों में तिरंगे झंडे, पतंग। नव रात्रि के दिनों में माता की चुनरी और भी सामान। यानी आप की हर जरूरत का सामान यहां थोक भाव में मिलता है और भरपूर वराइटी और चॉइस से मिलता है। और पूरे हिंदुस्तान में सब से सस्ता मिलता है, बस आप के पास खरीदने की समझ बूझ होनी चाहिए।
रविवार को बाज़ार की बंद रहता है, लेकिन बहुत बड़ा पटरी बाज़ार लगता है यहां। और रिटेल ग्राहकों की बहुत भीड़ लगती है। एक मेले जैसा माहौल होता है सन्डे को। हर रोज सुबह 6 बजे से 10 बजे तक भी पटरी बाज़ार लगता है, जिसमें आस पास के छोटे दुकानदार खरीददारी करने बहुत बड़ी संख्या में आते हैं। और टाईम से वापस जा कर अपनी दुकान पर पहुंच जाते हैं। जिस से उनका दुकानदारी का समय बाधित नहीं होता और वो खरीददारी कर के अपनी दुकान पर भी पूरा समय दे पाते हैं।
सदर बाजार के एक तरफ खारी बावली मार्केट है जहां पर खाने पीने का कच्चा समान, सभी प्रकार की दाले, चावल, आटा, घी तेल, ड्राई फूट्स, मसाले की बहुत बड़ी थोक की मार्केट है। एक तरफ आज़ाद मार्केट जहां पर तिरपाल और पॉलीथिन छतरी, गाड़ी कवर, बैग्स की थोक मार्केट है। एक तरफ डिप्टी गंज जहां बर्तनों और क्रॉकरी की थोक की मार्केट है। एक तरफ पहाड़गंज जहां होटल ही होटल हैं। एक तरफ करोल बाग़ मार्केट है। चांदनी चौक, श्रृद्धा नन्द मार्ग( जी बी रोड़, रेड लाइट एरिया ) है। यह सब मार्केट भी सदर बाज़ार से लगती हुई मार्केट हैं।
आवागमन
तीस हजारी मेट्रो, पुल बंगश, कश्मीरी गेट, आर के आश्रम और न्यू दिल्ली मेट्रो स्टेशन से भी आप सदर बाजार आ सकते हैं।यहां से आप को आसानी से 10 रुपए प्रति सवारी के हिसाब से रिक्शा मिल जाएगा। अगर आप अपनी गाड़ी से यहां आना चाहते हैं तो आ सकते हैं लेकिन बहुत भीड़ वाला इलाका है, पार्किंग की भी व्यवस्था बहुत बुरी है। आप फंस सकते हैं।
पार्किंग के नाम पर यहां कुछ नहीं है। सदर बाजार रेलवे के पास एक छोटी सी पार्किंग है और सदर थाना के पास एक पार्किंग प्लेस है, जो सुविधा पूर्ण नहीं है। हमारी सरकार को इस ओर ध्यान देना चाहिए। वेस्ट एंड सिनेमा पर भी अन ऑथराइज्ड पार्किंग है, लेकिन विश्वसनीय नहीं है के आप को जगह मिलेगी या नहीं।
सुविधाएँ
प्रशासन की तरफ से इतनी बड़ी मार्केट की कोई भी सुविधा नहीं है। सुलभ शौचालय की लंबी लाइन हैऔर महिलाओं के लिए यहां कुछ भी सुविधा नहीं है। जब की एक बहुत बड़ी मात्रा में यहां हर रोज महिला ग्राहक आती हैं। अपनी सुरक्षा आप को स्वयं ही करनी है। भीड़ भाड़ और गंदगी,तंग रास्ते झल्ली वालों ( मजदूरों ) की बदतमीजी आप को अखर सकती है। अति क्रमण असहनीय महसूस होगा। खाने पीने के लिए खोमचे वालों से काम चलाना पड़ेगा। अगर आप पहली बार आए हैं और किसी तंग गली में फंस गए हैं तो बहुत स्वाभाविक है के आप को यहां आने पर पछतावा हो।
अगर आप को यहां रुकना पड़े तो ज्यादातर व्यापारी पहाड़ गंज जा कर होटल में स्टे करते हैं। सदर बाजार में भी एक नव युग गेस्ट हाउस है, और झब्बन लाल धर्मशाला भी है। इनमें सुविधाएं तो ज्यादा नहीं है, पर आप यहां रात बिता सकते हैं। खाने में यहां कुलचे, भटूरे, कचोरी, समोसे, ही ज्यादा मिलते हैं। कोई बढ़िया ढाबा या रेसटोरेंट्स यहां नहीं है।
एक बात और यहां आप को दलालों से भी सतर्क रहने की जरूरत है, सदर बाज़ार आने के सभी रास्तों पर आप को विजिटिंग कार्ड्स देकर लोग अपनी दुकानों पर बुलाते हुए मिलेंगे। वास्तव में ये लोग दलाल होते हैं और आप को नुकसान पहुंचा सकते हैं। ऐसे लोगों के साथ ना जाएं। कई बार ऐसे ही सस्ता सामान दिलाने के नाम पर लूट पाट की घटना भी घट जाती है।
इतनी बड़ी मार्केट में दुकानदारों की एसोसिएशन भी हैं, लेकिन अपने बाज़ार को बेहतर बनाने की कोई कोशिश नजर नहीं आती। सरकार को इस बाज़ार से इतना टैक्स मिलता है, उसके बाद भी यहां सरकार की तरफ से आप को या दुकानदारों को सफाई और सुरक्षा जैसी मूलभूत सुविधा भी नहीं मिलती। मोबाईल नेटवर्क का भी इश्यू रहता है। पुलिस प्रशासन की अनदेखी से सारा सिस्टम ठप्प दिखेगा आप को। अतिक्रमण का ऐसा नज़ारा आप को और कहीं देखने को नहीं मिलेगा। और आप के कानों में ये आवाज़ आती रहेगी "दिल्ली पुलिस सदैव आप के साथ "।
बंदलायिचॆरुवु (कृष्णा)
बंदलायिचॆरुवु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बसैथी गणित
बसैथी गणित में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
आलंद, कर्नाटक
आलंद (Aland) भारत के कर्नाटक राज्य के गुलबर्ग ज़िले में स्थित एक नगर है।
सरोज खान
सरोज खान (जन्म २२ नवम्बर जन्म १९४८) एक भारतीय कोरियोग्राफर थीं जिनका ३ जुलाई २०२० को कार्डियाक अरेस्ट के कारण निधन हुआ। उन्होंने अपने करियर में २०० से भी अधिक फिल्मों में काम किया।
प्रारंभिक जीवन
सरोज खान की माँ और पिताजी कृशचन साधु सिंह और नोनी साधु सिंह है। निर्मला जो सरोज खान के नाम से प्रसिद है उनके माता-पिता भारत के विभाजन के बाद भारत चले आए थे। उन्होंने एक मुस्लिम से शादी की है। उनका नाम सरदार रोशन खान है और वहि से उनका अन्तिम नाम खान आता है। उन्होने नृत्य कि शिक्षा बी सोहनलाल से ली। एक पाकिस्तानी टीवी शो पर अपने खुद के इकबालिया बयान के अनुसार उन्होंने इस्लाम को शादी से पहले ही कूबुल कर लिय था और अभी एक मुसलमान है। तेरह साल कि उम्र मे उन्होने बी सोहनलाल से शादी करली जो कि उस समय के एक प्रसिद्ध नृत्य गुरु थे। चौदह साल की उम्र में उन्होने अपने पहले बच्चे हामिद खान को जन्म दिया, जो अब राजू खान के नाम से एक प्रसिद्ध नृत्य रचनाकार है। १९६५ में वह सोहनलाल से अलग हुई, लेकिन उनके सहायक के रूप में काम करती रही। सोहनलाल और सरोज खान का पुनर्मिलन तब हुवा जब सोहनलाल को दिल का दौरा पड़ा था। सरोज खान को सोहनलाल से और एक बच्चा हुवा उन्की बेटी हिना खान (कोयल)। सोहनलाल सरोज खान और उन्के दो बच्चों को पीछे छोड़कर् माद्रस छले गये। उसके बाद वह सरदार रोशन खान के साथ शादी कि और सुकय्ना खान नाम के एक बेटी को जन्म दिया। जो अब दुबई में एक नृत्य संस्थान चलाती है।
व्यवसाय
वह फिल्म नज़्राना में तीन साल की उम्र में एक बाल कलाकार के रूप में अपने व्यवसाय की शुरुआत कि और उस किर्दार का नाम श्यामा था। वह नगीना चलचित्र "मैं तेरी दुश्मन" के लिए बहुत् प्रसिद्धि मिलि थी। उन्होने दुबै मे नृत्य संस्था शोरु की २९ नवम्बर् (२००९) पृष्ठभूमि नर्तकी के रूप मे (१९५०)'स से शुरुवात कि। फिल्म नृत्यरचना-कार बी सोहन्लाल् के तहत काम करति होइ उन्होने नृत्य सीखा। बाद में वह खुद नृत्य संयोजक के रूप मे अप्ने व्यवसाय कि शुरुवात कि थी। पहले एक सहायक नृत्यरचना-कार के रूप में और बाद में एक स्वतंत्र नृत्यरचना-कार के रूप में गीता मेरे नाम (१९७४) मे शुरुवात कि थी। हालांकि, उन्को ख्याति प्रप्त करने के लिये कई साल इन्तज़र करना पड़ा था लेकिन श्री देवी के साथ मिस्टर इंडिया में हवा हवाई (१९८७) और चांदनी (१९८९) के गनो कि नृत्यकला के सात उन्हे ख्याति मिलि थी। बाद में माधुरी दीक्षित के साथ, तेजाब में एक दो तीन (१९८८) थानेदार में तम्मा तम्मा लोगे (१९९०) और बीटा मे धक धक करने लग (१९९२) मे ज़बर्दस्त हिट गने दिये थे। इसके बाद वह सबसे सफल बॉलीवुड कोरियोग्राफरों में से एक बन गई थी। २०१३ मे गुलाब गङ में फिर माधुरी दीक्षित के साथ काम किया है।
टेलीविजन उपस्थिति
सरोज खान दो अन्य न्यायाधीशों के साथ स्टार वन पर प्रसारित जो २००५ नच बलिए में निर्णायक मंडल के एक सदस्य के रूप में एक रियलिटी डांस शो में दिखाई दि गई थी। नच बलिए के दूसरे सीज़न मे भी न्यायाधीश रहि। वह हाल ही में सोनी एंटरटेनमेंट टेलीविजन (इंडिया) पर प्रसारित हो रहे जो शो "उस्तदो का उस्ताद 'के लिए एक न्यायाधीश भी रही है। वह एनडीटीवी इमेजिन पर प्रसारित किया गया शो नच लेवे वित सरोज खान 2008 में दिखाई दि। वह इस शो के लिए नृत्यकला कि थी। वह सोनी के शो बूगी वूगी (टीवी श्रृंखला) दिसंबर २००८ मे भी दिखाई दी गई थी। वह् एक न्यायाधीशों मे से थी जावेद जाफरी, नावेद जाफरी और रवि बहल के साथ। वह झलक दिखला जा फ़रवरी २७,२००९ के तिसरे सीज़न मे पूर्व नच बलिए न्यायाधीशों वैभवी मर्चेंट और अभिनेत्री जूही चावला के साथ सोनी एंटरटेनमेंट टेलीविजन (इंडिया) मे भि दिखई दि। वह वर्तमान में डांस रियलिटी शो नच लै वे विथ सरोज खान मे भी न्यायाधीश रह छुकी है। वह मेजबानी की है और नचले वे विथ् सरोज खान पूरा कर लिया है। २०१२ में, द सरोज खान स्तोर्यि पि अस बि टी और भारत का फिल्म प्रभाग द्वारा निर्मित और निधि तुली द्वारा निर्देशित वृत्तचित्र जारी किया गया था।
बेस्ट कोरियोग्राफी के लिए राष्ट्रीय फ़िल्म पुरस्कार
२००२ - देवदास - डोला रे डोला २००६ - शृनगरम २००७ - जब वी मेट
फ़िल्मफ़ेयर सर्वश्रेष्ठ कोरियोग्राफी पुरस्कार
२००८ - गुरु २००३ - देवदास २००० - हम दिल दे चुके सनम १९९४ - खलनायक १९९३ - बेटा १९९१ - सैलाब १९९० -छालबाज़ १९८९ - तेजाब
अमेरिकी कोरियोग्राफी अवार्ड
२००२: फीचर फिल्म में उत्कृष्ट उपलब्धि: लगान:वन्स अपॉन अ टाइम इन इंडिया (२००१)
महावीर सिंह
महावीर सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सण्‍डीला विधान सभा निर्वाचन क्षेत्र (निर्वाचन संख्या-161)से चुनाव जीता।
उम्मुल मोमिनीन
उम्मुल मोमिनीन या "उम्म-उल-मोमिनीन" (अंग्रेज़ी:The Mother of Believers) क़ुरआन में दिया गया शीर्षक है जिसका अर्थ है विश्वास करने वालोँ की माँ अर्थात मुसलानों की मां को कहते हैं। यह शीर्षक इस्लामी पैगंबर मुहम्मद की पत्नियों को संदर्भित करता है।
हज़रत खदीजा निश्चित रूप से शीर्ष पर हैं। वह विश्वासियों की माँ में से पहली हैं, मुहम्मद की सभी पत्नियों को दी जाने वाली वंदना और सम्मान की उपाधि जिसके द्वारा मुहम्मद की प्रत्येक पत्नियाँ समय के साथ उपसर्ग करने लगीं। यह कुरआन 33:6 से लिया गया है:
"नबी का हक़ ईमानवालों पर स्वयं उनके अपने प्राणों से बढ़कर है। और उसकी पत्नियां उनकी माएँ है।"
इस्लामिक रिसर्च सेंटर की अध्ययन रिपोर्ट में कहा गया है कि यह पूरी दुनिया में रमजान के 10वें दिन मनाया जाता है।
हज़रत मुहम्मद की पत्नियों के नाम
खदीजा बिन्त खुवायलद (595–619) सौदा बिन्त ज़मआ (619–632) आयशा बिन्त अबू बक्र (c. 623–632) हफ्सा बिन्त उमर (625–632) ज़ैनब बिन्त खुज़ैमा (625–626) हिन्द उम्मे सलमा (625–632) ज़ैनब बिन्त जहश (627–632) जुवेरिया बिन्त अल-हारिस (628–632) उम्मे हबीबा रमला बिन्त अबू सुफयान (628–632) सफिय्या बिन्ते हुयेय (629–632) मैमूना बिन्ते अल हारिस (629–632)
रेहाना बिन्त ज़ैद (उपपत्नी) (627–631) मारिया अल किबतिया (उपपत्नी) (628–632)
क्षेत्रीय वनडे कप 2017
2016-17 क्षेत्रीय वनडे कप एक लिस्ट ए पाकिस्तान में क्रिकेट टूर्नामेंट है। प्रतियोगिता वर्तमान में 8 से 27 जनवरी 2017 तक चल रहा है।
एमी मौसा
एमी मौसा रेलिज़ेन प्रांत, अल्जीरिया का एक शहर तथा कस्बा है।
गहरा दाग़ (1963 फ़िल्म)
गहरा दाग़  १९६३ में बनी हिन्दी भाषा की फिल्म है। इसका निर्देशन ओ॰पी॰ रल्हन ने किया है।
कटिहार लोक सभा निर्वाचन क्षेत्र
कटिहार लोक सभा निर्वाचन क्षेत्र भारत के बिहार राज्य का 40 लोक सभा निर्वाचन क्षेत्र में एक है।
विधानसभा क्षेत्र
वर्तमान में, कटिहार लोकसभा क्षेत्र में निम्नलिखित छह विधानसभा (विधान सभा) क्षेत्र शामिल हैं:
संसद के सदस्य
इस लोकसभा निर्वाचन क्षेत्र से चुने गए संसद सदस्यों की सूची निम्नलिखित है:
2014 शीतकालीन ओलंपिक में कनाडा
कनाडा 7-23 फरवरी, 2014 से, सोची, रूस में 2014 शीतकालीन ओलंपिक में भाग लिया। नॉर्डिक संयुक्त को छोड़कर प्रत्येक अनुशासन में कनाडाई प्रतिस्पर्धा करते थे।
कनाडा के प्रतिनिधिमंडल में सबसे कम उम्र के एथलीट, स्केटर गेबरियल डालेमन थे, जो जनवरी में 16 हो गए थे, जबकि कर्लर जेनिफर जोन्स 39 में सबसे पुराना एथलीट था।
कनाडा ने 10 स्वर्ण पदक और 25 समग्र (क्रमशः तीसरे और चौथे क्रमशः) के साथ इन ओलंपिकों को समाप्त किया, जो कि अब तक का दूसरा सबसे सफल कनाडाई प्रदर्शन है, केवल वैंकूवर में 2010 में गृह ओलंपिक की उपलब्धियों से अधिक था।
हरेकृष्ण महताब
प्रारंभिक जीवन
महताब का जन्म ओडिशा के भद्रक जिले में अगारपडा गांव में हुआ था। उनके माता पिता का नाम कृष्ण चरण दास और तोहफा देबी था। भद्रक हाई स्कूल से अपनी मैट्रिक की परीक्षा पास करने के बाद, वह रावेनशॉ कॉलेज, कटक में दाखील हो गए। लेकिन स्वतंत्रता आंदोलन में शामिल होने के लिए १९२१ में उन्होंने पढ़ाई छोड़ दिए।
कृतियाँ
ओडिशा इतिहास : डॉ. हरेकृष्ण महताब भारतीय स्वतंत्रता आंदोलन के एक प्रमुख सेनानी थे। उन्होंने अहमद नगर किला जेल में ‘ओडिशा इतिहास' पुस्तक लिखी, जहां उन्हें 1942-1945 के दौरान दो वर्ष से अधिक समय तक बन्दी रखा गया था। यह पुस्तक ओड़िया और अंग्रेजी और हिन्दी में उपलब्ध है। हिंदी में अनुवाद शंकरलाल पुरोहित द्वारा किया गया है।
पुरस्कार और सम्मान
वह उड़ीसा साहित्य अकादमी और संगीत नाटक अकादमी के अध्यक्ष थे।
बाहरी कड़ियाँ
ओडिया लेखक ओड़िशा के लोग
यादव
यादव भारत में पारंपरिक रूप से गैर-कुलीन किसान-चरवाहे समुदायों या जातियों का एक समूह को संदर्भित करता शब्द है। 19वीं और 20वीं शताब्दी से वह सामाजिक और राजनीतिक पुनरुत्थान के आंदोलन के भाग के रूप में पौराणिक राजा यदु के वंश से होने का दावा करते हैं।
यदुवंशी क्षत्रिय मूलतः अहीर थे। यादव शब्द अब कई पारंपरिक किसान-चरवाहे जातियों जैसे कि अहीर और महाराष्ट्र की गवली को शामिल करता है। परंपरागत रूप से यादव समूहों को मवेशी पालने से जोड़ा जाता था और इस कारण वह औपचारिक जाति व्यवस्था के बाहर थे। उन्नीसवीं और बीसवीं सदी के उत्तरार्ध के बाद से यादव आंदोलन ने अपने घटकों की सामाजिक प्रतिष्ठा को सुधारने के लिए काम किया है। इसमें संस्कृतीकरण, भारतीय और ब्रिटिश सशस्त्र बलों में सक्रिय भागीदारी, अधिक प्रतिष्ठित व्यापारिक क्षेत्रों में शामिल होना और राजनीति में सक्रिय भागीदारी प्रमुख है। यादव नेताओं और बुद्धिजीवियों ने अक्सर यदु और कृष्ण के वंश से होने के अपने दावे पर ध्यान केंद्रित किया है। वे तर्क देते हैं कि इससे उनका क्षत्रिय का दर्जा है।
पौराणिक कथाओं में
यादव शब्द की व्याख्या 'यदु के वंशज' होने के लिए की गई है, जो कि एक पौराणिक राजा है। "बहुत व्यापक सामान्यताओं" का उपयोग करते हुए, जयंत गडकरी कहते हैं कि पुराणों के विश्लेषण से यह "लगभग निश्चित" है कि अंधका, वृष्णि, सातवात और आभीर को सामूहिक रूप से यादवों के रूप में जाना जाता था और वह कृष्ण की पूजा करते थे। गडकरी ने इन प्राचीन रचनाओं के आगे लिखा है कि "यह विवाद से परे है कि प्रत्येक पुराण में किंवदंतियां और मिथक हैं"।
लुकिया मिचेलुत्ती के अनुसार यादव समुदाय के मूल में वंश का एक विशिष्ट लोक सिद्धांत निहित है, जिसके अनुसार सभी भारतीय देहाती/चारवाही जातियों को यदुवंश ( यादव) से वंशज कहा जाता है जिसमें कृष्ण (एक चरवाहे, और माना जाता है कि एक क्षत्रिय) थे। ... [उनके बीच एक दृढ़ विश्वास है कि सभी यादव कृष्ण वंश के वंश के हैं, यादव आज के मूल और अविभाजित समूह के विखंडन का परिणाम हैं।
पी. एम. चंदोरकर जैसे इतिहासकारों ने उत्कीर्ण लेख-संबंधी और इसी तरह के साक्ष्य का उपयोग यह तर्क देने के लिया किया है कि अहीर और गवली प्राचीन यादवों और आभीरों के प्रतिनिधि हैं जो संस्कृत रचनाओं में वर्णित हैं ।
व्यवसाय
क्रिस्टोफ़ जाफ़रलॉट ने टिप्पणी की है कि यादव शब्द कई उपजातियों को आच्छादित करता है जो मूल रूप से अनेक नामों से जानी जाती है, हिन्दी क्षेत्र, पंजाब व गुजरात में- अहीर, महाराष्ट्र, गोवा में - गवली, आंध्र व कर्नाटक में- गोल्ला, तमिलनाडु में - कोनर, केरल में - मनियार जिनका सामान्य पारंपरिक कार्य चरवाहे, गोपालक व दुग्ध-विक्रेता का था हालाँकि, जाफरलॉट ने यह भी कहा है कि अधिकांश आधुनिक यादव खेती करने वाले हैं और एक तिहाई से भी कम आबादी मवेशियों या दूध के व्यवसाय में लिप्त है।
एम. एस. ए. राव ने भी जाफरलॉट के जैसी ही राय व्यक्त की और कहा कि मवेशियों के साथ पारंपरिक जुड़ाव, यदु के वंश का होने में विश्वास, यादव समुदाय को परिभाषित करता है। डेविड मंडेलबौम के अनुसार मवेशियों के साथ यादव (और उनकी घटक जातियाँ, अहीर और ग्वाला) की संगति ने उन्हें सामान्य रूप से शूद्र के रूप में परिभाषित किया है। हालांकि समुदाय के सदस्य अक्सर क्षत्रिय के उच्च दर्जे का दावा करते हैं।
लुकिया मिचेलुत्ती के विचार से - यादव लगातार अपने जातिस्वरूप आचरण व कौशल को उनके वंश से जोड़कर देखते आये हैं जिससे उनके वंश की विशिष्टता स्वतः ही व्यक्त होती है। उनके लिए जाति मात्र पदवी नहीं है बल्कि रक्त की गुणवत्ता है, और ये द्रष्टव्य नया नहीं है। अहीर (वर्तमान में यादव) जाति की वंशावली एक सैद्धांतिक क्रम के आदर्शों पर आधारित है तथा उनके पूर्वज, गोपालक योद्धा श्रीकृष्ण पर केंद्रित है, जो कि एक क्षत्रिय थे।
वर्तमान स्थिति
यादव ज्यादातर उत्तरी भारत में रहते हैं और विशेष रूप से हरियाणा, उत्तर प्रदेश और बिहार में रहते हैं। परंपरागत रूप से, वे एक गैर-कुलीन चरवाहे जाति थे। समय के साथ उनके पारंपरिक व्यवसाय बदल गए और कई वर्षों से यादव मुख्य रूप से खेती में जुड़े हैं,हालांकि मिचेलुत्ती ने 1950 के दशक के बाद से एक "आवर्तक पैटर्न" का उल्लेख किया है, जिसमें आर्थिक उन्नति, मवेशी से जुड़े व्यवसाय में परिवहन और निर्माण से संबंधित है। सेना और पुलिस उत्तर भारत में अन्य पारंपरिक रोजगार के अवसर रहे हैं और हाल ही में उस क्षेत्र में सरकारी रोजगार भी महत्वपूर्ण हो गए हैं। उनका मानना ​​है कि भूमि सुधार कानून के परिणामस्वरूप सकारात्मक भेदभाव के उपाय और लाभ कम से कम कुछ क्षेत्रों में महत्वपूर्ण कारक हैं।
लुकिया मिचेलुत्ती के अनुसार "औपनिवेशिक नृवंशविज्ञानियों ने नृवंशविज्ञान और नृवंशविज्ञान संबंधी विवरणों के सैकड़ों पन्नों की विरासत को छोड़ दिया, जो अहीर/यादवों को "क्षत्रिय","मार्शल" और "धनी" के रूप में, या "शूद्रों," चरवाहों "," दूध बेचने वालों "और निम्न दर्ज़े की स्थिति के रूप में चित्रित करते हैं। संक्षेप में अहीर जाति/जनजाति की प्रकृति पर कोई सहमति नहीं बनी है।"
जे.एस. अल्टर ने कहा कि उत्तर भारत में अधिकांश पहलवान यादव जाति के हैं। वह इसे दुग्ध व्यवसाय और डेयरी फार्मों में शामिल होने के कारण बताते हैं, जो इस प्रकार दूध और घी को एक अच्छे आहार के लिए आवश्यक माना जाता है।
यद्यपि यादव विभिन्न क्षेत्रों में जनसंख्या में काफी अनुपात रखते हैं, जैसे कि 1931 में बिहार में 11% यादव थे। लेकिन चरवाहे गतिविधियों में उनकी रुचि परंपरागत रूप से भूमि के स्वामित्व से मेल नहीं खाती थी और परिणामस्वरूप वे "प्रमुख जाति" नहीं थे। उनकी पारंपरिक स्थिति को जाफरलोट ने "निम्न जाति के किसानों" के रूप में वर्णित किया है। यादवों का पारंपरिक दृष्टिकोण शांतिपूर्ण रहा है, जबकि गायों के साथ उनका विशेष संबंध एवं कृष्ण के बारे में उनकी मान्यताएं हिंदू धर्म में एक विशेष महत्व रखता है।
उन्नीसवीं शताब्दी के अंत तक कुछ यादव सफल पशु व्यापारी बन गए थे और अन्य को मवेशियों की देखभाल के लिए सरकारी अनुबंध मिल गए थे। जाफरलोट का मानना है कि गाय और कृष्ण के साथ उनके संबंधों के धार्मिक अर्थों को उन यादवों द्वारा प्रयोग किया गया। राव बहादुर बलबीर सिंह ने 1910 में अहीर यादव क्षत्रिय महासभा की स्थापना की, जिसमें कहा गया कि अहीर वर्ण व्यवस्था में क्षत्रिय थे, यदु के वंशज थे (जैसे कि कृष्ण) और वास्तव में यादवों के नाम से जाने जाते थे।
समुदाय के संस्कृतिकरण के लिए आंदोलन में विशेष महत्व आर्य समाज की भूमिका थी जिसके प्रतिनिधि 1890 के दशक के अंत से राव बहादुर के परिवार से जुड़े थे। हालाँकि स्वामी दयानंद सरस्वती द्वारा स्थापित इस आंदोलन ने एक जाति पदानुक्रम का समर्थन किया और साथ ही साथ इसके समर्थकों का मानना था कि जाति को वंश के बजाय योग्यता पर निर्धारित किया जाना चाहिए। इसलिए उन्होंने पारंपरिक विरासत में मिली जाति व्यवस्था को धता बताने के लिए यादवों को यज्ञोपवीतम् को अपनाने के लिए प्रोत्साहित किया। बिहार में, अहीरों द्वारा धागा पहनने के कारण हिंसा के अवसर पैदा हुए जहाँ भूमिहार और राजपूत प्रमुख समूह थे।
मिचेलुत्ती ने "संस्कृतिकरण" के बजय यादवीकरण कहा। उनका तर्क है कि कृष्णा की कथित सामान्य कड़ी का इस्तेमाल यादव की उपाधि के तहत भारत के कई और विविध विधर्मी समुदायों की आधिकारिक मान्यता के लिए किया गया था, न कि केवल क्षत्रिय की श्रेणी में दावा करने के लिए।  इसके अलावा, "... सामाजिक नेताओं और राजनेताओं ने जल्द ही महसूस किया कि उनकी 'संख्या' और उनकी जनसांख्यिकीय स्थिति का आधिकारिक प्रमाण महत्वपूर्ण राजनीतिक उपकरण थे, जिसके आधार पर वे राज्य संसाधनों के 'उचित' हिस्से का दावा कर सकते थे।"
चौरागढ़ किला
चौरागढ़ का किला, मध्य प्रदेश के नरसिंहपुर शहर के निकट स्थित है। गौड़ शासक संग्राम शाह ने इस किले को 15वीं शताब्दी में बनवाया था। यह किला गाडरवारा रेलवे स्टेशन से लगभग 19 किलोमीटर दूर है। वर्तमान में प्रशासन की उपेक्षा के कारण किला क्षतिग्रस्त अवस्था में पहुंच गया है। किले के निकट ही नोनिया में 6 विशाल प्रतिमाएं देखी जा सकती हैं। कभी राजगौड़ वंश की समृद्धि,शक्ति और वैभव का प्रतीक रहा चौगान या चौरागढ़ का किला अपने अस्तित्व के लिए संघर्ष कर रहा है।
जिला मुख्यालय से करीब 50 किमी दूर सघन वनों के बीच ऊंचे पहाड़ पर बना यह किला पुरातत्व विभाग के अधीन एक संरक्षित किला है पर न तो इसका संरक्षण किया जा रहा है और न ही फिलहाल विभाग की ओर से कोई कार्ययोजना प्रकाश मेें आई है। करीब ५ किमी के क्षेत्र में विस्तृत चौगान के किला के अधिकांश हिस्से समय की मार से मिट्टी में मिल गए हैं और कुछ ही हिस्से खंडहरों के रूप में इसकी ऐतिहासिकता की कहानी सुनाते प्रतीत होते हैं। राज दरबार सहित रनिवास और अन्य राजप्रासाद ध्वंसावशेषों के रूप में नजर आते हैं।
५४ गढ़ों का कोषालय था यह किला इतिहास के मुताबिक इस राजवंश के उदय का श्रेय यादव राव यदुराव को दिया जाता है । जिन्होंने चौदहवीं शताब्दी के अंतिम वर्षो में गढ़ा कटंगा में राजगौड़ वंश की नींव डाली । इसी राजवंश के प्रसिद्ध शासक संग्राम शाह 1400-1541 ने 52 गढ़ स्थापित कर अपने साम्राज्य को सुदृढ़ बनाया था। नरसिंहपुर जिले में चौरागढ़ या चौगान किला का निर्माण भी उन्होंने ही कराया था जो रानी दुर्गावती के पुत्र वीरनारायण की वीरता का मूक साक्षी है । कहा जाता है कि यह किला राजगौड़ों के 52 गढ़ों का कोषालय था। जिसकी वजह से दुश्मन राजाओं की नजर इस पर रहती थी।
धोखे से किया था राजकुमार का वध संग्राम शाह के उत्तराधिकारियों में दलपति शाह ने सात वर्ष शांति पूर्वक शासन किया । उसके पश्चात उसकी वीरांगना रानी दुर्गावती ने राज्य संभाला और अदम्य साहस एवं वीरता पूर्वक 16 वर्ष तक 1540 से 1564 तक शासन किया । सन् 1564 में अकबर के सिपहसलार आतफ खां से युद्ध करते हुये रानी वीरगति को प्राप्त हुईं। चौरागढ़ एक सुदृढ़ पहाड़ी किले के रूप में था जहां पहुंच कर आतफ खां ने राजकुमार वीरनारायण को घेर लिया और अंतत: कुटिल चालों से उनका वध कर दिया । गढ़ा कटंगा राज्य पर 1564 में मुगलों का अधिकार हो गया। गौंड़, मुगल, और इनके पश्चात यह क्षेत्र मराठों के शासन काल में प्रशासनिक और सैनिक अधिकारियों तथा अनुवांशिक सरदारों में बंटा रहा । जिनके प्रभाव और शक्ति के अनुसार इलाकों की सीमायें समय समय पर बदलती रहीं। जिले के चांवरपाठा, बारहा, साईंखेड़ा,शाहपुर,सिंहपुर,श्रीनगर और तेन्दूखेड़ा इस समूचे काल में परगनों के मुख्यालय के रूप में प्रसिद्ध रहे ।
बहतरा, थराली तहसील
बहतरा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
तल्ला लमकोट, जैंती तहसील
तल्ला लमकोट, जैंती तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गाँधी नगर, दिल्ली
गाँधी नगर, दिल्ली के पूर्व दिल्ली में स्थित एक उप मंडल और विधानसभा निर्वाचन क्षेत्र है जो पूर्वी दिल्ली लोकसभा निर्वाचन क्षेत्र के अन्तर्गत आता है। ़ॉॉ
चौरी चौरा
जनगणना
सन् 2011 की भारत जनगणना केअनुसार चौरी गाँव में 9,028 लोग और चौरा गाँव में 4,182 लोग बसे हुए थे, यानि मिश्रित क्षेत्र की आबादी 13,210 थी।
स्वतंत्रता संग्राम के दौरान काण्ड
चौरी चौरा में 4 फ़रवरी 1922 को भारतीयों ने बिट्रिश सरकार की एक पुलिस चौकी को आग लगा दी थी जिससे उसमें छुपे हुए 22 पुलिस कर्मचारी जिन्दा जल के मर गए थे। इस घटना को चौरीचौरा काण्ड के नाम से जाना जाता है। इसके परिणामस्वरूप गांधीजी ने कहा था कि हिंसा होने के कारण असहयोग आन्दोलन उपयुक्त नहीं रह गया है और उसे वापस ले लिया था। चौरी चौरा की इस घटना से महात्मा गाँधी द्वारा चलाये गये असहयोग आन्दोलन को आघात पहुँचा, जिसके कारण उन्हें असहयोग आन्दोलन को स्थागित करना पड़ा, जो बारदोली, गुजरात से शुरू किया जाने वाला था। ब्रिटिश सरकार ने इस घटना के बाद, 19 लोगों को पकड़कर उन्हें फाँसी दे दी थी, और उनकी याद में यहाँ एक शहीद स्मारक आज खड़ा है।
बिहार में पिछड़ी जाति आंदोलन का इतिहास
बिहार में पिछड़ा जाति आंदोलन का पता 1930 के दशक में त्रिवेणी संघ, एक जाति गठबंधन और राजनीतिक दल के गठन से लगाया जा सकता है, जिसे 1950 के दशक में भूमि सुधारों की शुरुआत के बाद पुनर्जीवित किया गया था, जिसका उद्देश्य कृषि समाज से बिचौलियों को हटाना था। लेकिन, यह अभियान समाज के निचले तबके की स्थिति में लंबे समय तक चलने वाले बदलाव लाने में सफल नहीं हो सका, क्योंकि उनके पास राजनीतिक प्रतिनिधित्व और आर्थिक शक्ति का अभाव था। भूमि सुधार के बाद की अवधि में जाति संघर्ष और वर्ग संघर्ष शामिल थे, जिसके कारण अंततः पिछड़ी जातियों के हाथों में पूर्ण राजनीतिक शक्ति का हस्तांतरण हुआ, जिन्हें पहले इससे दूर रखा गया था। वर्ग संघर्ष ने कुछ उच्च पिछड़ी जातियों के धार्मिक प्राधिकारियों के खिलाफ उनके कर्मकांड की स्थिति में सुधार के लिए संघर्ष को सफल बनाया। 1990 के दशक तक, उच्च जातियों और निचली जातियों के बीच संघर्ष जारी रहा, इस अवधि के दौरान लगभग 17 नरसंहार हुए। लेकिन 1990 के दशक में सामाजिक न्याय और जनता दल की राजनीति के आगमन के साथ, निचली जाति राजनीतिक रूप से अधिक सक्रिय हो गई।
औपनिवेशिक बिहार में कृषि संबंध
अधीनता और भेदभाव में वे विशेषताएं शामिल थीं जो मुगल और ईस्ट इंडिया कंपनी की अवधि के दौरान बिहार में कृषि संबंधों को परिभाषित करती थीं। भूमि जोत कृषि समाज में जातियों के पदानुक्रम को परिभाषित करती है जहां उच्च जातियां जिनमें ब्राह्मण, भूमिहार और राजपूत शामिल थे, मुगल केंद्रीय प्राधिकरण के लिए काम करते थे और भू-राजस्व के संग्रह में शामिल थे और अपने अधिपति, मुगलों के खिलाफ किसी भी किसान विद्रोह को दबाने में शामिल थे। दीवानी अधिकारों का नियंत्रण ईस्ट इंडिया कंपनी के हाथों में पारित होने के बाद, राजस्व संग्रह को केंद्रीकृत करने का प्रयास 1793 के स्थायी बंदोबस्त के माध्यम से किया गया, जिसने भूमि, जो पहले राज्य के स्वामित्व में थी, को जमींदारों के पक्ष में बसाया। कृषि समाज में स्थापित पदानुक्रम में तीन उच्च जातियों का वर्चस्व था जो शीर्ष पर थीं और इसमें राजा, महाराजा और छोटे जमींदार शामिल थे। हालांकि, जमीन पर काम करने वाले कई मध्यवर्ती किरायेदार भी उच्च जातियों के थे, मुख्य रूप से भूमिहार और राजपूत जाति के थे। उनमें से कुछ ही कायस्थ और ब्राह्मण थे।
हालाँकि, काश्तकारों का बहुमत यादव, कुर्मी और कोएरी जातियों से था, जबकि दलितों को भूमिहीन मजदूरों की श्रेणी में शामिल किया गया था, जिनकी इस पदानुक्रम में स्थिति दूसरों की तुलना में सबसे खराब थी। स्थायी बंदोबस्त ने जमींदार द्वारा कंपनी के लिए राजस्व संग्रहकर्ताओं (जमींदारों) के पारिश्रमिक के लिए एकत्र किए गए भू-राजस्व का 9/10वां हिस्सा तय किया, शेष 1/10 भाग सुरक्षित किया गया। हालांकि, जमींदारों ने काश्तकारों से अत्यधिक राजस्व वसूल किया और अभिलेखों में आधिकारिक संग्रह को हमेशा 'कम' के रूप में दिखाया गया। इन उच्च-जाति के काश्तकारों और पिछड़ी जातियों के काश्तकारों का हमेशा दोहरे मापदण्डों द्वारा मूल्यांकन किया जाता था, और राजस्व का भुगतान करते समय बाद वाले के लिए भेदभाव का सामना करना आम बात थी। एक किसान या खेतिहर मजदूर के लिए अलग-अलग "कार्यकाल की शर्तें" भी मौजूद थीं, जो उनकी जाति पर निर्भर करती थीं। बिहार किसान जीवन (1920) में ग्रियर्सन , निम्न जाति के किसानों, तथाकथित रार जाति के खिलाफ निहित पूर्वाग्रहों का वर्णन करने के लिए बिहार के ग्रामीण जीवन में प्रचलित निम्नलिखित कहावत पर प्रकाश डालते हैं: